Diari Oficial de la Generalitat Valenciana


Sumari del DOGV 1840, del 05-08-1992 (1992/825641)

DECRET 134/1992, de 20 de juliol, del Govern Valencià, pel qual es delega l'Ajuntament de Villena per a determinades competències en matèria de qualificació d'activitats.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/07/20/134/dof/vci/html**

### Dades del document

Número de DOGV
:   1840

Data del DOGV
:   05-08-1992

Secció del DOGV
:   DISPOSICIONS GENERALS

Número del document
:   1992/825641


Data del document
:   20-07-1992

Organisme emissor
:   Conselleria de Medi Ambient

Tipus de document
:   Decret

Decret 134/1992, de 20 de juliol, del Govern Valencià, pel qual es delega l'Ajuntament de Villena per a determinades competències en matèria de qualificació d'activitats.  
Per acord plenari de l'Ajuntament de Villena, ha estat sol·licitada la delegació de les competències en matèria de qualificació d'activitats molestes, insalubres, nocives i perilloses per tal de fer efectives les previsions de l'article 45.2 de l'Estatut d?autonomia de la Comunitat Valenciana.  
Complint els tràmits que estableix l'article 7 de la Llei de la Generalitat Valenciana 3/1989, de 2 de maig, d'Activitats Qualificades, s'ha acreditat que aquesta corporació local compleix els requisits establerts en el precepte esmentat. Per tot això, a proposta del Conseller de Medi Ambient i amb la deliberació prèvia del Govern Valencià, en la reunió del dia 20 de juliol de 1992,  
DECRETE  
Article primer  
Delegar l'Ajuntament de Villena per a la qualificació de les activitats molestes, insalubres, nocives i perilloses, a què es refereix el Decret 2414/1961, de 30 de novembre, i la Llei de la Generalitat Valenciana 3/1989, de 2 de maig, d'Activitats Qualificades, en els termes i l'amplitud continguts a l'annex del Decret 47/1990, de 12 de mare, del Govern Valencià pel qual es deleguen els ajuntaments de Valencia i Castelló de la Plana per a determinades competències en matèria de qualificació d'activitats, i, també, a la correcció d'errades de 16 de maig de 1990 (DOGV núm. 1275, de 30 de març de 1990, i DOGV núm. 1304, de 16 de maig de 1990). El procediment s'haurà de desenvolupar d'acord amb el que estableix la citada Llei 3/1989, de 2 de maig.  
Article segon  
La Generalitat Valenciana, a través dels òrgans competents que té, es reserva la facultat d'inspeccionar en qualsevol moment les activitats, la qualificació de les quals es delega per aquesta norma, a més de prendre les mesures a què es refereixen els articles 9 i 10 de la Llei 3/1989, de 2 de maig.  
De les qualificacions d'activitats realitzades a l'empara de la competència que es delega, la corporació municipal trametrà còpia a la Conselleria de Medi Ambient dins el deu dies següents a l'exercici de la competència.  
Article tercer   
El Govern Valencià, en els casos prevists als articles 9 i 10 de la Llei 3/1989, de 2 de maig, d'Activitats Qualificades, podrà advocar-se o revocar totalment o parcial la delegació acordada.  
DISPOSICIO FINAL  
Aquest decret vigirà als trenta dies de la publicació en el Diari Oficial de la Generalitat Valenciana.  
València, 20 de juliol de 1992.  
El President de la Generalitat Valenciana,   
JOAN LERMA I BLASCO  
El Conseller de Medi Ambient,   
ANTONIO ESCARRE ESTEVE


Còpia Permalink ELI